เรื่องร้องเรียน: พบรถจักรยานยนต์หมายเลขทะเบียน 1 กม 3745 สมุทรสาคร ขึ้นมาจอดบนทางเท้าบริเวณหน้าร้านสะดวกซื้อ 7-11 สาขาซอยเพชรเกษม 37, เคยแจ้งเรื่องในลักษณะนี้หลายครั้งแต่ทางกรุงเทพฯ แจ้งทุกครั้งด้วยการมีเทศกิจไปดูและพบว่าไม่มีรถคันดังกล่าวแล้วและจะกวดขันมากขึ้น ในครั้งนี้อยากให้ดำเนินการตาม พรบ.รักษาความสะอาด อย่างจริงจัง
การดำเนินการของเจ้าหน้าที่: เมื่อสำนักงานเขตภาษีเจริญได้รับแจ้งจากประชาชนว่า พบเห็นการจอดหรือขับขี่รถบนทางเท้า ได้ให้พนักงานเจ้าหน้าที่ดำเนินการตามอำนาจหน้าที่โดยออกตรวจสถานที่เกิดเหตุ   กรณีนี้ขณะตรวจสอบไม่พบตัวผู้กระทำความผิด แต่ปรากฏข้อมูลทะเบียนรถจากภาพถ่ายที่แจ้งในระบบ จึงได้สืบค้นข้อมูลจากฐานข้อมูลทะเบียนรถของกรมการขนส่งทางบก เพื่อเชิญเจ้าของหรือผู้ครอบครองรถมาให้ถ้อยคำข้อเท็จจริง หากบุคคลดังกล่าวเป็นผู้กระทำความผิดจะได้รวบรวมพยานหลักฐานเพื่อดำเนินคดีต่อไป   อย่างไรก็ดี สำนักงานเขตภาษีเจริญ ได้จัดเจ้าหน้าที่เทศกิจออกตรวจตรากวดขันอย่างต่อเนื่อง เพื่อป้องกันไม่ให้มีการกระทำความผิดบนทางเท้า และขอขอบคุณผู้แจ้งที่ให้ข้อมูลเป็นประโยชน์กับทางราชการ
ความเห็นของผู้แจ้ง: ขอเป็นกำลังใจให้ในการปฏิบัติหน้าที่ครับ
พื้นที่: แขวงบางหว้า เขตภาษีเจริญ กรุงเทพมหานคร